झपकी लगने से पलटा ट्रक, दो घायल
निंबोला | शुक्रवार सुबह 11.30 बजे इंदौर-इच्छापुर हाईवे पर मगराडोह नाले के अंधे मोड में चालक को झपकी लगने से ट्रक पलट गया। संगमरमर से भरा ट्रक आरजे 06 जीबी 7605 भीलवाड़ा से हैदराबाद जा रहा था। अचानक संतुलन बिगड़ गया। हादसे में चालक और क्लीनर घायल हो गए। 108 एंबुलेंस ने मौके पर पहुंचकर घायलों को जिला अस्पताल में भर्ती किया। डॉ. रूपेश पाटेकर, पायलट इब्राहिम खान ने बताया चालक को नींद की झपकी लगने से हादसा हुआ। राजस्थान निवासी प्रभुलाल मालीलाल के सिर और हाथ में चोट लगी है। साथी जगदीश केहरु को अंदरूनी चोट लगी। हाईवे पर ट्रक आडा गिरने से दिनभर वन-वे वाहन निकले। टक्कर से रेलिंग भी टूट गई है।
hin_Deva hin_Deva